রাজশাহীতে ঈদুল আজহা উদযাপন | সারাদেশ
প্রকাশিত: ১১:১৪, ২২ আগস্ট, ২০১৮
রাজশাহীতে ঈদুল আজহার জামাত অনুষ্ঠিত হয়েছে।
বুধবার সকাল ৮টায় প্রধান জামাত অনুষ্ঠিত হয়েছে হজরত শাহ্ মখদুম র.কেন্দ্রীয় ঈদগাহ ময়দানে। এতে ইমামতি করেন শাহ মখদুম র.জামিয়া ইসলামিয়া মাদরাসার অধ্যক্ষ মাওলানা শাহাদাত আলী।
বৃহত্তম এই জামাতে নামাজ আদায় করেন নব নির্বাচিত সিটি মেয়র এএইচএম খায়রুজ্জামান লিটন, রাজশাহী সদর আসনের এমপি ফজলে হোসেন বাদশা, সাবেক মেয়র মোসাদ্দেক হোসেন বুলবুল, বিএনপির চেয়াপারসনের উপদেষ্টা মিজানুর রহমান মিনু, ডিসি এসএম আব্দুল কাদেরসহ স্থানীয় প্রশাসনের কর্তাব্যক্তিরা।
এছাড়া ঈদের দ্বিতীয় বৃহত্তম জামাত সকাল সাড়ে সাতটায় মহানগর টিকাপাড়া কেন্দ্রীয় ঈদগাহ ময়দানে ও সকাল আটটায় সাহেব বাজার বড় রাস্তায় ঈদের আরো একটি বৃহৎ জামাত অনুষ্ঠিত হয়। ঈদ জামাতের নিরাপত্তায় ঈদগাহের বাইরে র্যা ব ও পুলিশের কঠোর অবস্থান দেখা যায়। পরে আল্লাহর সন্তুষ্টি আদায়ে হালাল পশু কোরবানি করেন ধর্মপ্রাণ মুসল্লিরা।